Mgogoro wa Sudan: Jeshi lawakamata viongozi wa upinzani baada ya mkutano wa upatanishi\nMohamed Ismat wa muungano wa upinzani alikamatwa  siku ya ijumaa huku Imsail jalab na Mubarak Ardol wa kundi la waasi wa SPLM-North walikamatwa mapema sikju ya Jumamosi. 

Hatua hiyo inajiri siku chache tu baada ya kuzuka kwa ghasia ambapo wafuasi wengi a Upinzani waliuawa. 

Kukamatwa kwao pia kunajiri siku chache tu baada ya utawala wa  jeshi nchini Sudan kusema kuwa uko tayari kwa mazungumzo na muunago wa upinzani. 

Je tunajua nini kuhusu kukamatwa kwao?

Siku ya Ijumaa , waziri mkuu wa Ethiopia Abiy Ahmed alizuru taifa hilo ili kuzipatanisha pande hizo mbili ambazo alikutana nazo katika mikutano miwili tofauti. 

Lakini saa chache baadaye , habari zilisambaa kuhusu kukamatwa kwa Mohamed Ismat -mwanachama wa muungano wa upinzani  na afisa mkuu wa benki kuu nchini Sudan. 

Baadaye wanajeshi wanadaiwa kumkamata afisa mwandamizi  wa SPLM-North  Ismail jalab  na msemaji Mubarak Ardol. Kiongozi wa chama hicho Yasir Arman pia alikamatwa siku ya Jumatano. 

Habari za kuzuiliwa kwa viongozi huo zitazua kutoaminika kwa baraza la kijeshi linalotawala. Makundi ya waandamanaji yanapanga kuendelea na kampeni yao  siku ya Jumapili.

Bwana Esmat na bwana Jalab ni viongozi wakuu wa muungano wa upinzani Freedom for Change , mwavuli wa upinzani unaoshirikisha viongozi wa maandamano na makundi ya waasi.

''Hii ni sawa na baraza la jeshi kusema kwamba linapinga juhudu za mpatanishi waziri mkuu wa Ethiopia ," alisema Khalid Omar Yousef- kiongozi wa muungano wa upinzani akizungumza na shirika la habari la Reuters kufuatia kukamatwa kwa bwana  Esmat. 

Baraza la serikali ya mpito TMC halijatoa tamko lolote. 

Muhariri wa BBC Mary Harper anasema kuwa hatua hiyo ya hivi karibuni inaonyesha kuwa upatanishi wa waziri mkuu wa Ethiopia Abiy Ahmed haukuchukuliwa na umuhimu mkubwa na jeshi. 

Baraza hilo linaonekana limepata matumaini ya kisiasa na ufadhili kutoka kwa Saudia , UAE na Misri , mataifa ambayo hayatilii mkazo kuwepo kwa demokrasi nchini humo. 

RSF, ambalo lilijulikana kama wapiganaji wa Janjaweed lilijipatia umaarufu wake...\n\ntl;dr:
Vikosi vya usalama nchini Sudan vimewakamata viongozi watatu wa upinzani baada ya kukutana na waziri mkuu wa Ethiopia mjini Khartoum ili kusaidia katika mazungumzo ya amani.